wickkiey/tamil-wikipedia-chunked huggingface dataset:
# விக்கிப்பீடியா:இடைமுகப்புத் தொகுப்பாளர்கள்

## மேலும் பார்க்க

- :en:Wikipedia:Interface administrators
- m:Interface editors
# கூலி (1995 திரைப்படம்)

**கூலி** (coolie) என்பது 1995 ஆம் ஆண்டு வெளியான ஒரு தமிழ்த் திரைப்படம். இப்படத்தை எழுதி இயக்கியவர் பி வாசு மற்றும் மாணிக்கம் நாராயணனால் தயாரிக்கப்பட்டது. இந்த படத்தில் சரத்குமார், மீனா, ராதாராவி, ராஜா மற்றும் கவிதா விஜயகுமார் ஆகியோர் முக்கியக் கதாப்பாத்திரத்தில் நடித்துள்ளனர். சுரேஷ் பீட்டர்ஸ் இசையமைப்பு மற்றும் எம். சி. சேகர் ஒளிப்பதிவு ஆகியவற்றை உள்ளடக்கி, இத்திரைப்படம் 14 ஏப்ரல், 1995 ஆம் ஆண்டு வெளிவந்தது.
# கூலி (1995 திரைப்படம்)

## கதைச்சுருக்கம்

ராதா ரவி ஒரு பணக்கார தொழிலதிபர். ஊதிய உயர்வு கேட்ட் தொழிலாளர்களின் போராட்டத்தை அவர்களின் தலைவர் பொன்னம்பலத்தைக் கொண்டு சமாளித்து விடுகிறார். பொன்னம்பலம் தொழிலாளர்களை ஏமாற்றுகிறார். சரத் குமார் இப்பிரச்சனைக்கு தீர்வு கண்டு அவர்களின் தலைவராகிறார். சரத்குமாரின் நல்ல எண்ணங்களை கண்ட ராதாரவியின் மகள் மீனா அவரை நேசிக்கிறார். ராதாரவி, சரத்குமார் மீது கோபமாக இருந்தாலும், சரத் தொழிற்சங்கத் தலைவராக இருப்பதால், தன்னுடைய பக்கம் இருக்க கேட்டுக்கொள்கிறார். ஆனாலும் சரத் தான் ஒரு ஏழையாகவே இருக்க விரும்புவதாக கூறுகிறார். ராதா ரவியின் மகன் சரத் குமாரின் சகோதரியுடன் காதலில் விழுகிறார். இறுதியாக, ராதாரவி இத்திருமணத்தை நடத்திவைக்கிறார்.  
திருமணத்திற்குப் பின், மும்பை வியாபாரத்தைத் தக்கவைக்க தனது மகனை ராதாரவி அனுப்புகிறார், ராதாரவி பல தந்திரங்களை செய்யும் தொழிலதிபராக மாறுகிறார். சரத் மற்றும் மீனா திருமணம் நடக்கிறது. சரத் மீண்டும் தொழிற்சாலைக்கு செல்கிறார். தவறான தொழிலாளியாக சரத்தை சித்தரிக்க முயலும் ராதாரவியின் திட்டம் வெளிப்படுகிறது. சரத் குமாரை கொலை செய்ய பொன்னம்பலத்தை ஏற்பாடு செய்கிறார். ஆனால் ராதாரவியை கொலை செய்ய பொன்னம்பலம் திட்டமிடுகிறார். இறுதியில் சரத் வந்து பொன்னம்பலத்துடன் சண்டையிட்டு ராதாரவியை மீட்கிறார். முடிவில் மனந்திருந்தி சரத் ,மீனா மற்றும் தனது மருமகளையும் ஏற்றுக்கொள்கிறார்.
# கூலி (1995 திரைப்படம்)

## நடிகர்கள்

- சரத்குமார் - கர்ணா
- மீனா - விமலா
- கவிதா விஜயகுமார் - துளசி
- ராஜா
- ராதாராவி - லோகநாதன்
- மனோரமா
- கவுண்டமணி
- செந்தில்
# விதித் சந்தோசு குச்ராத்தி

**விதித் சந்தோசு குச்ராத்தி** (*Vidit Gujrathi*) ஓர் இந்திய சதுரங்க கிராண்டு மாசுட்டர் ஆவார். இவர் 1994 ஆம் ஆண்டு அக்டோபர் மாதம் 24 ஆம் நாள் பிறந்தார். 2013 ஆம் ஆண்டு சனவரி மாதத்தில் இவர் கிராண்டு மாசுட்டர் என்ற தகுதியைப் பெற்றார். அப்போது அவருக்கு வயது 18 ஆண்டு 3 மாதங்களாகும். எலோ தரப்புள்ளிகள் 2700 என்ற மதிப்பீட்டைக் கடந்த நான்காவது இந்தியராக குச்ராத்தி கருதப்படுகிறார். 2018 சனவரியில் உச்சமாக 2718 என்ற தரப்புள்ளிகளைப் பெற்று முன்னேற்றம் கண்டிருந்தார். விசுவநாதன் ஆனந்து, பென்டலா அரிகிருட்டிணன் ஆகியோருக்கு அடுத்து அதிக எலோ தரப்புள்ளிகள் பெற்றுள்ள மூன்றாவது இந்திய சதுரங்க வீர்ர் என்ற பெருமையும் இவருக்கு உண்டு.
# விதித் சந்தோசு குச்ராத்தி

## வாழ்க்கை

டாக்டர் சந்தோசு குச்ராத்தி மற்றும் டாக்டர் நிக்டா சந்தோசு குச்ராதி ஆகியோருக்கு நாசிக்கில் 1994 ஆம் ஆண்டு அக்டோபர் 24 அன்று விதித் குச்ராத்தி பிறந்தார். பிராவாசி கல்விச்சாலையில் தனது ஆரம்பகாலக் கல்வியை விதித் பெற்றார், மிகச் சிறு வயதிலேயே சதுரங்கம் விளையாடவும் பயிற்சி பெற்றார். 2006 ஆம் ஆண்டில் ஆசிய இளையோர் சதுரங்கப் பட்டப் போட்டியில் 12 வயதுக்கு உட்பட்டோர் பிரிவில் இரண்டாவது இடத்தைப் பிடித்தார், இதன்மூலம் பிடே மாசுட்டர் என்ற தகுதி இவருக்குக் கிடைத்தது.  
2008 ஆம் ஆண்டு சென்னை நகரில் நடைபெற்ற 45 ஆவது வேலம்மாள் தேசிய ஏ சதுரங்க சாம்பியன் பட்டப் போட்டியில் 13 புள்ளிகளுக்கு 7 புள்ளிகளைப் பெற்ற போது குச்ராதி ஓர் அனைத்துலக சதுரங்க மாசுட்டர் என்ற தகுதியை அடைந்தார். மேலும் இதே 2008 ஆம் ஆண்டில் உலக இளையோர் சதுரங்க சாம்பியன் பட்டப் பொட்டியில் 14 வயதுக்கு உட்பட்டோர் பிரிவில் வெற்றி பெற்று உலக இளையொர் சதுரங்க சாம்பியன் என்ற பட்டத்தையும் வென்றார், இப்பெருமையை ஈட்டிய முதல் இந்திய வீரர் என்ற பெருமையும் இவருக்குச் சொந்தமானது. இப்போட்டியில் ஈட்டுவதற்கு சாத்தியமுள்ள 11 புள்ளிகளுக்கு இவர் 9 புள்ளிகளைப் பெற்று அனைத்துலக மாசுட்டர் என்ற பட்டத்திற்கான இறுதி நிலையை நிறைவு செய்தார்.  
2009 ஆம் ஆண்டில் நடைபெற்ற உலக இளையோர் சதுரங்க சாம்பியன் பட்டப் போட்டியில் 16 வயதிற்கு உட்பட்டோர் பிரிவில் 2 ஆவது இடத்தைப் பிடித்தார், இப்போட்டியில் சகநாட்டு சதுரங்க வீரரும் இறுதி வெற்றியாலருமான எசு.பி சேதுராமனுடன் சேர்ந்து 9 சமப்புள்ளிகளை ஈட்டினார். 2011 ஆம் ஆண்டு சென்னையில் நடைபெற்ற 20 வயதுக்கு உட்பட்டோருக்கான உலக இளையோர் சதுரங்கப் போட்டியில் சாத்தியமுள்ள 11 புள்ளிகளுக்கு இவர் 8 புள்ளிகளைப் பெற்று கிராண்டு மாசுட்டர் பட்டத்திற்கான முதலாவது தகுதி நிலையை நிறைவு செய்தார். இதே ஆண்டு நாக்பூரில் நடைபெற்ற அனைத்துலக சதுரங்க சாம்பியன் போட்டியிலும் விதித் 11 புள்ளிகளுக்கு 8 புள்ளிகளைப் பெற்றார். போட்டியின் இறுதி வெற்றியாளர் சியாவுர் இரகுமானைக் காட்டிலும் போட்டி முடிவில் விதித் ஒரு புள்ளி பின் தங்கியிருந்தார். இப்போட்டியில் விதித் கிராண்டு மாசுட்டர் பட்டத்திற்கான இரண்டாவது தகுதி நிலையை நிறைவு செய்தார். 2012 ஆம் ஆண்டு கொல்கத்தாவில் நடைபெற்ற கிராண்டு மாசுட்டர்கள் சதுரங்கப் போட்டியின் எட்டாவது சுற்றில் தனது கிராண்டு மாசுட்டர் பட்டத்திற்கான இறுதி தகுதி நிலையை விதித் குச்ராத்தி நிறைவு செய்தார்  
துருக்கியில் 2013 ஆம் ஆண்டு நடைபெற்ற 20 வயதுக்கு உட்பட்டோருக்கான உலக இளையோர் சதுரங்க சாம்பியன் பட்டப் போட்டியில் விதித் குச்ராத்தி வெண்கலப் பதக்கத்தை வென்றார். இதே ஆண்டு ஐதராபாத்தில் நடைபெற்ற அனைத்துலக கிராண்டு மாசுட்டர்கள் சதுரங்கப் போட்டியில் இவருக்கு மூன்றாவது இடம் கிடைத்தது. பரிசுத்தொகையாக 1.5 இலட்சம் ரூபாயும் இவருக்குக் கிடைத்தது.  
காமன்வெல்த் சதுரங்க சாம்பியன் போட்டி உள்பட 2008 ஆம் ஆண்டில் நடைபெற்ற பல்வேறு போட்டிகளிலும் வெற்றியாளர்களின் பட்டியலில் முதல் பத்து இடங்களில் ஒரு இடம் விதித்திற்கு கிடைத்தபடியே இருந்தது. அனுப் தேசுமுக், ரோக்டிம் பந்தோபத்யாய், போன்ற அனைத்துலக சதுரங்க மாசுட்டர்களும் கிராண்டு மாசுட்டர் அலோன் கிரீன்பெல்டும் இவருக்கு பயிற்சியாளர்களாக நின்று பயிற்றுவித்தனர். முன்னதாக கிராண்டு மாசுட்டர் அபிகித் குந்தேவும் சில காலம் இவருக்கு பயிற்சியளித்துள்ளார். 2013 ஆம் ஆண்டு குச்ராத்தி எலோ தரப்புள்ளிகள் 2700 என்ற மதிப்பீட்டை ஈட்டினார். அரிகிருட்டிணன் என்ற மற்றொரு இந்திய சதுரங்க வீரருடன் விதித்தை ஒப்பிட்டு அவருக்கு இணையான வீர்ர் இவரென்று அபிகித் குந்தே புகழ்ந்துள்ளார்.
# சாகச் குரோவர்

**சாகச் குரோவர்** (*Sahaj Grover*) ஓர் இந்திய சதுரங்க பேராதன் ஆவார். தில்லியைச் சேர்ந்த இவர் 1995 ஆம் ஆண்டு செப்டம்பர் மாதம் 7 ஆம் நாள் பிறந்தார்.  
2017, 2018 ஆம் ஆண்டுகளில் நடைபெற்ற தென் ஆப்பிரிக்க சதுரங்க சாம்பியன் பட்டத்தை சாகச் குரோவர் வென்றுள்ளார்.
# மஸ்தானி

**மஸ்தானி**, (ஆங்கிலம்: Mastani, மராத்தி: मस्तानी) புந்தேல்கண்ட் மகாராஜா சத்ரசாலின் மகளாவார். இவர் மராத்திய பேஷ்வா பாஜிராவின் இரண்டாவது மனைவியுமாவார்.
# மஸ்தானி

## இளமைப்பருவம்

இவர் மயூ சகண்யா எனும் இடத்தில் பிறந்தவர். இவரது தாய் ருக்கானிபாய் பேகம் ஒரு பாரசீகப் பெண் ஆவார். இவர் பிறந்த மயூ சகண்யா எனும் இடம் தற்போது மத்தியப் பிரதேசத்தில் சத்தர்பூர் மாவட்டத்தில் சிறிய கிராமமாகவுள்ளது. இவருடைய தந்தையார்தான் பன்னா இராச்சியத்தை நிறுவியவர். இவரும் இவருடைய தந்தையாரும் கிருஷ்ணனைக் கடவுளாக வழிபடும் பிரணாமி சம்பிரதாயத்தை பின்பற்றியவர்கள்.  
சத்திரசால் மகாராஜா பாஜிராவிற்கு நன்றி தெரிவிக்கும் விதமாக தனது மகளான மஸ்தானியை பாஜிராவிற்குத் திருமணம் செய்து வைத்தார். அத்தோடு தனது இராச்சியத்தின் மூன்றில் ஒரு பகுதியான ஜான்ஸி, சகர் மற்றும் கல்பி போன்ற இடங்களையும் வழங்கினார். பாஜிராவ் முன்னரே ஒரு பெண்ணைத் திருமணம் செய்திருந்தார். இருப்பினும் சத்ரசால் மகாராஜாவின் வேண்டுகோளை ஏற்றார் பாஜிராவ்.  
புனேவிற்கு திரும்பியபின் மஸ்தானி இசுலாமிய சம்பிரதாயத்தை சேர்ந்தவர் என்பதால் அவரது திருமணம் ஏற்று கொள்ளபடவில்லை. மஸ்தானி புனே நகரில் பாஜிராவின் நிறுவிய சனிவார்வாடா மாளிகையிலும் சில காலங்கள் தங்கியிருந்தார். சனிவார்வாடா மாளிகையின் வடகிழக்கு மூலையில் *மஸ்தானி மகால்* அமைந்திருந்தது. அத்துடன் அதற்கெனத் தனியான வெளியேறும் வழியும் அமைந்திருந்தது. அவ்வழி *மஸ்தானி தர்வாஜா* என அழைக்கப்பட்டது. இவற்றுக்கெல்லாம் காரணம் பாஜிராவின் குடும்பம் மஸ்தானியை வெறுத்தமையாகும். அதன்பிறகு பாஜிராவ் மஸ்தானிக்கென தனியான இடத்தை 1734ம் ஆண்டு கொத்ருட் எனும் இடத்தில் நிறுவினார். இந்த இடம் கார்வெ வீதியில் தற்போதும் மிருட்டியுன்செய் எனும் கோவிலாக உள்ளது.
# மஸ்தானி

## ஷம்ஷேர் பஹதூர் (கிருஷ்ணா ராவ்)

மஸ்தானி மற்றும் பாஜிராவின் புதல்வரின் பெயர் ஷம்ஷேர் பஹதூர் ஆகும். இவர் பிறந்ததும் இவருக்கு கிருஷ்ண ராவ் என பெயரிட்டனர். சில மாதங்களிற்குப் பின்னர் பாஜிராவின் முதலாவது மனைவியான காஷிபாய் ஆண்பிள்ளைையொன்றை பெற்றெடுத்தார். இருப்பினும் கிருஷ்ண ராவ் ஒரு இந்து-முஸ்லீம் என்பதால் மதகுருமார்கள் கிருஷ்ண ராவோவிற்கு உபநயனம் வழங்க மறுத்தனர். இறுதியில் கிருஷ்ண ராவிற்கு ஷம்ஷேர் பஹதூர் என பெயரிடப்பட்டதுடன் அவன் முஸ்லீம் இனத்தவனாக வளர்க்கப்பட்டான்.
# மஸ்தானி

## மரணம்

1740 ம் ஆண்டு பாஜிராவின் மரணத்தை அடுத்து மஸ்தானி இறந்தார். இவரது மரணத்திற்கான காரணம் இதுவரை தெரியவில்லை. அதாவது இவர் பாஜிராவின் மரணத்தை கேள்விப்பட்டதனை அடுத்து நஞ்சருந்தி மரணித்திருக்கலாம் எனவும் அல்லது பாஜிராவின் குடும்பத்தினரால் இவர் கொலை செய்யப்பட்டிருக்கலாம் எனவும் நம்பபடுகிறது.
# மஸ்தானி

## பிரபல கலாச்சாரத்தில்

*பாஜிராவ் மஸ்தானி ராவ்* என்கிற மராத்திய நாவலை மையமாக வைத்து, பாஜிராவ் மஸ்தானி எனும் இந்தி திரைப்படம் வெளியானது.
# உதயா தொலைக்காட்சி

**உதயா தொலைக்காட்சி** என்பது கன்னட தொலைக்காட்சியாகும். இந்த தொலைக்காட்சி கம்பி வடத் தொலைக்காட்சியாகவும், முதல் கன்னட செயற்கைக்கோள் கொண்டு ஒளிப்பரப்பான தொலைக்காட்சியாகவும் இருந்தது.  
இது சென்னையை தலைமையிடமாகக் கொண்டு இயங்கும் சன் குழுமத்தின் ஒரு பகுதியாகும். இந்த தொலைக்காட்சி இலங்கை, சிங்கப்பூர், மலேசியா, கனடா மற்றும் அமெரிக்க ஐக்கிய நாடு ஆகிய நாடுகளில் ஒளிபரப்பாகிறது.
# டிரெய்ன் 18

**டிரெயின் 18** (*Train 18*) என்பது 2018-ஆம் ஆண்டு உருவாக்கப்பட்ட ஒரு நடுத்தர அதிவிரைவுத் தொடர்வண்டி ஆகும். இது சென்னையில் உள்ள இரயில் பெட்டி இணைப்புத் தொழிற்சாலையில் உருவாக்கப்பட்டது. இதுவே தற்போது இந்தியாவின் அதிவேகத் தொடர்வண்டியாகும். இது சோதனை ஓட்டத்தின் போது மணிக்கு 180 கிலோமீட்டர் வேகத்தில் சென்று சாதனை படைத்தது. இதில் பெட்டிகளை இழுப்பதெற்கென்று தனியாக எஞ்சின் பெட்டி இல்லை. இழுக்கும் மோட்டார்கள் பயணிகள் பெட்டியிலேயே பொருத்தப்பட்டுள்ளன.  
இந்தத் தொடர்வண்டி 2019 சனவரி மாதம் பயன்பாட்டிற்கு வரும் என்று எதிர்பார்க்கப்படுகிறது. சதாப்தி விரைவுவண்டிச் சேவைகளுக்கு இத்தொடர்வண்டி பயன்படுத்தத் திட்டமிடப்பட்டுள்ளது.
# சாந்தினி தமிழரசன்

**சாந்தினி தமிழரசன்** (*Chandini Tamilarasan*) என்பவர் இந்தியத் தமிழ் நடிகை ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார்.இவர் இயக்குநர் பாக்யராஜின் சித்து+2 (2010) படம் மூலம் அறிமுகமானார்.(2010), நான் ராஜாவாகப் போகிறேன்(2013) என்ற திரைப்படத்திலும் நடித்துள்ளார்..
# சாந்தினி தமிழரசன்

## தொடக்க கால வாழ்வு

இவர், தமிழரசன் (தந்தை) என்பவருக்கும், பத்மாஞ்சலி (தாய்) என்பவருக்கும் மகளாகப் பிறந்தவர் ஆவார். சென்னை, நுங்கம்பாக்கத்தில் வளர்ந்த இவர் அண்ணா சாலை, சர்ச் பார்க், தூய இருதய மேல்நிலைப் பள்ளியில் படித்தார். சென்னை, எத்திராஜ் மகளிர் கல்லூரியில் காட்சித் தொடர்பியல் பாடத்தில் தனது இளங்கலைப் பட்டம் பயின்றார்.
# சாந்தினி தமிழரசன்

## தொழில் வாழ்க்கை

இவர் தனக்கு 17 வயதாகும் போது, 2007 ஆம் ஆண்டில் நடைபெற்ற சென்னை அழகிப்போட்டியில் போட்டியாளர்களில் ஒருவராக இருந்தார். ஆனால், முதல் மூன்று இடங்களில் தேர்வாகவில்லை.அதன் பிறகு2009 ஆம் ஆண்டில் தமிழ் தொலைக்காட்சி ஒன்றில் நடைபெற்ற நேரலை நிகழ்ச்சி ஒன்றில் கலந்து கொண்டார். இதன் பிறகு இயக்குநர் பாக்யராஜிடம் இருந்து அழைப்பு வந்து தனது புதிய முயற்சிக்காக திரைத்துறைக்கான தோற்ற அமைப்பு சோதனையில் கலந்து கொண்டார். பின்னதாக அவர் பாக்யராஜிடம் தனது திறமையை நிரூபித்து சித்து +2 திரைப்படத்தில் நடிக்க ஒப்பந்தம் ஆனார். இத்திரைப்படத்தில் பாக்யராஜின் மகன் சாந்தனு பாக்யராஜ் உடன் கதாநாயகியாக நடித்தார். இத்திரைப்படம் சிறிது தாமதத்திற்குப் பின் திசம்பர் 2010 இல் திரைக்கு வந்தது. சராசரியான விமர்சனங்களைப் பெற்ற இத்திரைப்படம் வசூலில் மிகவும் பின்தங்கியே இருந்தது. 2010 ஆம் ஆண்டின் நடுவில் அவர் படித்துறை என்ற புதிய படமொன்றில் நடிக்க ஒப்பந்தமானார். இத்திரைப்படத்தில் புதியவர்கள் அறிமுகமாக படத்தை முன்னணி நடிகர் ஆர்யா தயாரித்தார். இப்படம் திரைக்கு வரவில்லை. இவருக்கு நிறைய வாய்ப்புகள் வந்த போதிலும், அவற்றை மறுத்து விட்டு தனது படிப்பைத் தொடர்ந்து முடிக்க கல்லூரிக்குச் சென்றார். தனது பட்டப்படிப்பை 2014 ஆம் ஆண்டில் முடித்தார்..
# திருமுல்லவாரம்

**திருமுல்லவாரம் **(Thirumullavaram) (<span>തിരുമുല്ലവാരം</span>**)**இந்தியாவின் தெற்குப் பகுதியில் உள்ள கேரள மாநிலத்தில் கொல்லம் நகர்புறத்தின் ஒரு பகுதியாகும். கொல்லம் நகரத்திலிருந்து 6&nbsp;கிலோமீட்டர் தொலைவில் இந்த இடம் அமைந்துள்ளது. இந்த இடம் நீந்துவதற்கு வசதியான, மிக அமைதியானதும், பாதுகாப்பானதுமான கடற்கரை ஆகும். டிஸ்கவரி தொலைக்காச்சி அலைவரிசை உலகின் மிகவும் அழகான 10 கடற்கரைகளில் ஒன்றாக திருமுல்லாவரம் கடற்கரையைத் தேர்ந்தெடுத்துள்ளது.
# திருமுல்லவாரம்

## சொற்பிறப்பியல்

முந்தைய காலத்தில் திருவாங்கூர் அரசரான திரு மார்த்தாண்ட வர்மர் என்பவரின் பாதுகாவலர்களாக இருந்த "திருமல்லன்மார்" என்பவர்களின் பெயரிலிருந்து இந்த இடத்தின் பெயரானது வந்தது. திருமுல்லவாரம் கடற்கரையின் அழகின் காரணமாக அரசர் தனது ஓய்வு நேரத்தை இந்த இடத்தில் கழிப்பார். மற்றுமொரு சொற்பிறப்பியல் வரலாறானது திரேதயுகத்தில் சீதாதேவியார் இராவணன் புஷ்பக விமானத்தில் தன்னைக் கடத்திச் செல்லும் போது, இராமர் வழியை அறியும் வண்ணம் தனது தலையில் சூடியிருந்த முல்லைப்பூவை எறிந்து சென்ற போது அது இந்த இடத்தில் விழுந்ததால் இப்பெயர் பெற்றது எனவும் கூறப்படுகிறது.
# திருமுல்லவாரம்

## காண வேண்டிய இடங்கள்

திருமுல்லவாரத்தின் மிக முக்கியமான அடையாளமாக மகாவிஷ்ணுவின் ஆலயம் விளங்குகிறது. ஆலயத்தின் பின்புறத்தில் அரபிக் கடலில் இருந்து ஒரு சில அடிகள் தொலைவில் ஒரு குளம் உள்ளது. திருமுல்லவாரம் கடற்கரை அதன் ஆழமில்லா நீர்ப்பரப்பின் காரணமாக மூச்சு விடுவதற்கான வசதிகளுடன் நீரில் குதித்து விளையாடும் விளையாட்டுக்குப் பிரபலமாக உள்ளது. கார்கிடகா சடங்குகளுக்குரிய மலையாள ஆண்டின் கார்கிடா மாதத்தில் (சூலை–ஆகத்து மாதங்களில்) அமாவாசை அன்று திருமுல்லவாரம் கடற்கரையில் வழிபடுவதற்குரிய தங்கள் மூதாதையர்களின் நிறைவேறாத ஆசைகளை தீர்க்கும் விதமாக நேர்த்திக்கடன் செலுத்துவதற்காகக் கூடுகின்றனர்.'திருமுல்லவாரம் ஃபெடே' என்பது இங்கு நடைபெறும் மற்றொரு முக்கிய நிகழ்வாகும். இந்நிகழ்வு ஒவ்வொரு ஆண்டும் மார்ச் அல்லது ஏப்ரல் மாதத்தில் நடைபெறும் திருவோண மகோத்சவத்தில் 10-ஆம் நாள் கொண்டாட்டமாகும். பாரம்பரிய முறைப்படி கொடியேற்றும் நிகழ்வும் நடைபெறும். மகாவிஷ்ணு ஆலயத்திற்கு அருகாமையில் உள்ள கடற்கரை மிகவும் புகழ் பெற்றதாகும். இந்த ஆலயமானது பரசுராமரால் கடலிலிருந்து உயர்த்தி உருவாக்கப்பட்ட ஏழு ஆலயங்களுள் ஒன்று என நாட்டுப்புறக் கலை வடிவங்கள் தெரிவிக்கின்றன.
# சீனு மோகன்

**சீனு மோகன்** (**Cheenu Mohan**) (17 மே 1956 – 27 டிசம்பர் 2018), தமிழ் மேடை நடிகர் மற்றும் திரைப்பட நடிகர் ஆவார். இவரது இயற்பெயர் மோகன் ஆகும். கிரேஸி கிரியேஷன்ஸ் நாடகக் குழுவில் இடம்பெற்றுவந்த மோகன், கிரேசி மோகனின் பல நாடகங்களில் **சீனு** என்கிற கதாபாத்திரத்தில் நடித்து **சீனு மோகன்** ஆனார். சீனு மோகன் 3000க்கும் மேற்பட்ட மேடை நாடகங்களில் நடித்துள்ளதோடு, சில திரைப்படங்களிலும், தொலைக்காட்சித் தொடர்களிலும் நடித்துள்ளார்.
# சீனு மோகன்

## தொழில்

சீனு மோகன் சிறிய பாத்திரங்களில் நடித்ததற்கு, 1980 ஆம் ஆண்டில் ஒரு நடிகராக தன்னுடைய பணியை தொடங்கினார் வருஷம் 16 (1989) மற்றும் மணிரத்னத்தின் அஞ்சலி (1990) மற்றும் தளபதி (1991). 2001 ஆம் ஆண்டில் தனது வேலையை விட்டு விலகிய பின்னர், சீனு மோகன் கிரேசி மோகன் மற்றும் மாது பாலாஜி இயக்கிய நாடகங்களில் முக்கியக் கதாபாத்திரத்தில் நடித்தார் . நாடகத்துறையில் அவரது ஈடுபாடும், தொலைக்காட்சி வேடங்களில் செல்ல அவர் தயங்குவதும், திரையுலகில் உள்ள பாத்திரங்கள் அவரைத் தவிர்த்துவிட்டன என்பதாகும்.  
கார்த்திக் சுப்பராஜின் மல்டி ஸ்டாரர் இறைவி (2016) படத்தில் துணை வேடத்தில் நடித்து மீண்டும் வந்தார் . உடைந்துபோகும் குடும்பத்தை ஒன்றாக இணைக்க முயற்சிக்கும் பழம்பொருட்கள் வியாபாரி ஜான் என்ற பெயரில், சீனு மோகன் இந்த படத்தில் தனது பணிக்கு விமர்சன ரீதியான பாராட்டுகளைப் பெற்றார். ஒரு விமர்சகர் தனது நடிப்பை "மெலோடிராமாடிக் காட்சிகளில் அருமை" என்று அழைத்தார். அவர் பின்னர் மணிகண்டனின் ஆண்டவன் கட்டளை (2016)இல் தேர்வு செய்யப்பட்டார் அடுத்து வெற்றி மாறனின் வட சென்னை (2017). இவ்விரு திரைப்படங்களில் அவரது நடிப்புக்கான பாராட்டைப் பெற்றார்.
# சீனு மோகன்

## நடித்த சில திரைப்படங்கள்

- வருஷம் 16 (1989)
- அஞ்சலி (1990)
- தளபதி (1991)
- இறைவி (2016)
- ஆண்டவன் கட்டளை (2016)
- வட சென்னை (2017)
- செக்கச்சிவந்த வானம் (2018)
- கோலமாவு கோகிலா (2018)
# சீனு மோகன்

## நடித்த சில மேடை நாடகங்கள் மற்றும் தொலைக்காட்சித் தொடர்கள்

- *மர்மதேசம் இரகசியம்*
- *மதில் மேல் மாது*
- *மேரஜ் மேடு இன் சலூன்*
- *மாது பிளஸ் 2*
# சீனு மோகன்

## மறைவு

சீனு மோகன் மாரடைப்பால் 27 டிசம்பர் 2018 அன்று காலமானார்
# சின்ன வாத்தியார்

**சின்ன வாத்தியார்** (*Chinna Vathiyar)* சிங்கீதம் சீனிவாசராவ் இயக்கத்தில் பிரபு, குஷ்பு, ரஞ்சிதா, நிழல்கள் ரவி, கவுண்டமணி, செந்தில் ஆகியோர் நடித்து 1995-இல் வெளிவந்த நகைச்சுவைத் தமிழ்த் திரைப்படமாகும். இப்படத்தின் அனைத்துப் பாடல்களையும் வாலி எழுத இளையராஜா இசையமைத்தார். இப்படம் 1984-இல் தெலுங்கு மொழியில் வெளிவந்து வெற்றிகரமாக ஓடிய ஒரு படத்தின் மறு ஆக்கமாகும். ஆரம்பத்தில் இப்படத்திற்கு "புரபசர்" என ஆங்கிலத்தில் பெயரிட்டு, பின்னர் ரசிகர்களின் வேண்டுகோளுக்கிணங்க சின்ன வாத்தியார் எனப் பெயரிடப்பட்டது.
# சின்ன வாத்தியார்

## கதைச் சுருக்கம்

இப்படத்தில் பிரபு இரு வேடங்களில் நடித்துள்ளார். ஒரு உடலிருந்து மற்றொரு உடலுக்கு ஆன்மாவைக் கடத்தும் ஆராய்ச்சியில் ஈடுபட்டு வரும் பேராசிரியர் சந்திரமெளலி என்பவரைப் பற்றிச் சொல்லும் கதையாகும். சந்திரமெளலி ஜானகி என்பவரைத் (குஷ்பு) திருமணம் செய்து கொண்டு அரவிந்த் (இன்னொரு பிரபு) என்ற மாணவனின் உதவியுடன் ஆராய்ச்சியை நடத்தி வருகிறார். பேராசிரியர் மற்றும் அரவிந்த் ஆகியோர்களின் ஆத்மாக்களும் இடமாற்றம் செய்யப்பட்டதால், அவர்களின் மனைவிகளுக்குள் ஏற்படும் சங்கடங்களைக் கொண்டு கதை தொடங்குகிறது.  
இதற்கிடையில், பாபா என்ற போக்கிரி (நிழல்கள் ரவி) பேராசிரியரின் ஆராய்ச்சி மாணவியைக் கடத்தி ஒரு போக்கிரி கும்பலுக்கு விற்றுவிடுகிறான். இதைக் கேள்விப்பட்ட பேராசிரியர் அரவிந்தனுக்குள் தன் ஆன்மாவை நுழைத்து அம்மாணவியை காப்பாற்றுகிறார். காவல்துறையிடம் மாட்டிக்கொண்ட பாபா அங்கிருந்து தப்பி விடுகிறான். ஆன்மா மாறிவிட்ட பேராசிரியரும் அரவிந்தனும் அவர்களது ஆன்மாக்களை பழையபடி மாற்றியமைக்க ஒரு கல்லறைக்கு வருகின்றனர்.  
அங்கே வந்த பாபா இந்த அதிசய வித்தையை மறைந்திருந்து பார்க்கிறான். அங்கே பேராசிரியரின் ஆன்மா மீண்டும் அவரது உடலுக்குள் சென்றுவிடுகிறது. ஆனால் அரவிந்தனுடைய ஆன்மா அங்கு கிடந்த பூனையின் உடலுக்குள் சென்றுவிடுகிறது. மறைந்திருந்த பாபா விரைவாக வந்து பேராசிரியரைத் தாக்கிவிட்டு, தனது ஆன்மாவை அரவிந்தின் உடலுக்கு மாற்றிக்கொள்கிறான். அரவிந்தனின் ஆத்மாவுடன் உள்ள பூனையை அருகிலுள்ள ஒரு கிணற்றில் போட்டுவிட்டு, அதிசய மருந்துடன் தப்பி ஓடிவிடுகிறான்.  
அரவிந்தனுக்குள் புகுந்த பாபா மிகவும் வித்தியாசமாக நடந்துகொண்டு பல கெட்ட செயல்களில் ஈடுபடுகிறான். இறுதியாக, மயக்கம் தெளிந்த பேராசிரியர் நடந்ததைப்பற்றி அறிந்து புதரில் மறைத்து வைக்கப்பட்டிருந்த அந்த அதிசய மருந்தினைக் கண்டுபிடித்து விடுகிறார். இறுதிக்காட்சியில் நடக்கும் சில நிகழ்வுகளுக்குப் பின்னர் கடைசியாக அரவிந்தனின் ஆன்மா பூனைவிடமிருந்து விடுதலை செய்யப்பட்டு மீண்டும் பழைய நிலைக்கு வருகிறது. முடிவாக, பாபாவின் ஆன்மா கோழிக்குள் சிக்கிக் கொள்கிறது. இவ்வாறு கதை முடிகிறது.  
இப்படத்தின் இடையில் கவுண்டமணியின் இருதார திருமணத்தை வைத்து, செந்தில், கோவை சரளா நடித்த சில நகைச்சுவை காட்சிகளும் இடம் பெற்றுள்ளன.
# சின்ன வாத்தியார்

## நடிகர், நடிகையர்

- பிரபு - சந்திரமெளலி, அரவிந்த்
- குஷ்பு - ஜானகி
- ரஞ்சிதா - மைதிலி
- நிழல்கள் ரவி - பாபா
- கவுண்டமணி - சோதிடர்
- செந்தில்
- கோவை சரளா - விமலா
- டெல்லி கணேஷ் - அரவிந்தனின் தந்தை
- சின்னி ஜெயந்த் - சின்னி
- சி. ஆர். பார்த்திபன் - மூத்த மருத்துவர்
- கிரேசி மோகன் - மருத்துவர்
- பாக்யசிறீ
- எஸ். என். லட்சுமி
- தரணி - சோதிடரின் மனைவி
- இடிச்சப்புளி செல்வராசு - கே.சேதுராமன்
- பசி சத்யா
# சின்ன வாத்தியார்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளைக் கவிஞர் வாலி எழுதியிருந்தார்.  
| பாடல் | பாடியோர் |  |
| --- | --- | --- |
| "வட்டப் பந்து தொட்டு" | மனோ, சித்ரா |  |
| "இந்தப் படுக்கையிலே" | கே. எஸ். சித்ரா |  |
| "கண்மணியே கண்மணியே" | எஸ். பி. பாலசுப்பிரமணியம், ரோகிணி |  |
| "லவ் பண்ணிடத்தான்" | எஸ். பி. பாலசுப்பிரமணியம், கே. எஸ். சித்ரா |  |
| "அத்த மக இரத்தினமே" | மலேசியா வாசுதேவன், உமா ரமணன் | } |
# சத்திரசால்

பாஜிராவும், மன்னர் சத்திரசாலும்]]
பாஜிராவின் மனைவியுமான மஸ்தானி]]  
**சத்திரசால் மகாராஜா** (**Maharaja Chhatrasal**) (4 மே 1649 – 20 திசம்பர் 1731), மத்திய இந்தியாவின் புந்தேல்கண்ட் பகுதியின் பன்னா இராச்சியத்தின், புந்தேல இராசபுத்திர குல மன்னர் ஆவார்.  
சத்திரசால், முகலாயப் பேரரசர் அவுரங்கசீப்பை எதிர்த்து நின்று, புந்தேல்கண்ட் பகுதியில், 1731ல் பன்னா இராச்சியத்தை நிறுவினார்  
அவுரங்கசீப்பின் படைகளிடமிருந்து பன்னா இராச்சியத்தை காக்க உதவிய மராத்தியப் பேரரசின் பிரதம அமைச்சர் பாஜிராவிற்கு, மன்னர் சத்திரசால், தனது பாரசீக இரண்டாம் மனைவி ருக்கானி பேகத்திற்கு பிறந்த மஸ்தானியை திருமணம் செய்து வைத்தார்.
# சத்திரசால்

## மரபுரிமைப் பேறுகள்

மன்னர் சத்திரசால் பெயரால் மத்தியப் பிரதேச மாநிலத்தின் சத்தர்பூர் நகரம் மற்றும் சத்தர்பூர் மாவட்டம் அழைக்கப்படுகிறது.
# ராக்கி பந்தன்

**ராக்கி பந்தன்** என்பது ஸ்டார் ஜல்சா தொலைக்காட்சியில் ஒளிபரப்பான ஒரு வங்காளி மொழித் தொலைக்காட்சித் தொடர் ஆகும். இந்த தொடர் நவம்பர் 28, 2016 முதல் பெப்ரவரி 3, 2019 வரை ஒளிபரப்பாகி 700 அத்தியாங்களுடன் நிறைவு பெற்றது. இந்த தொடர் அண்ணன் தங்கை பாசத்தை சொல்லும் ஒரு குடும்பக்கதையாகும்.  
இந்த தொடர் தமிழ் மொழியில் 'மின்மினிப் பூக்கள்' என்ற பெயரில் மொழிமாற்றம் செய்யப்பட்டு விஜய் சூப்பர் தொலைக்காட்சியில் சில மாதங்கள் ஒளிபரப்பானது என்பது குறிப்பிடத்தக்கது..
# எஸ். ஆர். பிரபு

**எஸ். ஆர். பிரபு **(S. R.Prabhu)ஒரு இந்திய திரைப்படத் தயாரிப்பாளர் ஆவார். ஸ்டுடியோ கிரீனில் (2006-2013) இவர் இருந்த காலத்தில் 12 தமிழ்த் திரைப்படங்களைத் தயாரித்தும், 18 தமிழ் மற்றும் தெலுங்குத் திரைப்படங்களை விநியோகித்தும் உள்ளார்.2010 ஆம் ஆண்டில், இவரும், இவரது சகோதரர் எஸ். ஆர். பிரகாஷ்பாபுவும் இணைந்து ட்ரீம் வாரியர் பிக்சர்ஸ் என்ற திரைப்படத் தயாரிப்பு நிறுவனத்தைத் தொடங்கினர். இவர் பொடென்ஷியல் ஸ்டுடியோஸ் என்ற மற்றுமொரு திரைப்படத் தயாரிப்பு நிறுவனத்தின் பங்குதாரரும் ஆவார். இவர் நடிகர் சிவகுமார் மற்றும் நடிகர்கள் சூர்யா, கார்த்தி ஆகியோரின் உறவினர் ஆவார்.
# எஸ். ஆர். பிரபு

## தொழில் வாழ்க்கை

### ஸ்டுடியா கிரீன் (2006-2013)

இவர் ஸ்டுடியோ கிரீனில் இருந்த பொழுது, 2006 ஆம் ஆண்டில் சூர்யா நடித்த சில்லுனு ஒரு காதல் திரைப்படத்தை தயாரித்து விநியோகித்தார். இவரது அடுத்த தயாரி்ப்பு கார்த்தி நடித்த பருத்திவீரன் ஆகும். பருத்தி வீரனின் வெற்றியைத் தொடர்ந்து ஹரி இயக்கத்தில் சூர்யா நடித்த சிங்கம் படத்தைத் தயாரித்தார். இத்திரைப்படம் 2010 ஆம் ஆண்டில் மிகப்பெரிய வெற்றியடைந்தது. கார்த்தி மற்றும் காஜல் அகர்வால் நடித்த நான் மகான் அல்ல மற்றும் கார்த்தி, தமன்னா நடித்த சிறுத்தை படங்களை தயாரித்தார். அதே நேரத்தில் சிங்கம் படத்தின் தெலுங்குப் பதிப்பாக யமுடு மற்றும் பையா படத்தின் தெலுங்குப் பதிப்பான ஆவாரா ஆகிய திரைப்படங்களின் விநியோகத்தையும் பார்த்துக் கொண்டார்.2012 ஆம் ஆண்டில், சில குறைந்த செலவுத்திட்ட படங்களான அட்டகத்தி, கும்கி ஆகிய திரைப்படங்களைத் தயாரிக்கும் முயற்சியில் ஈடுபட்டார்.2013 ஆம் ஆண்டில், கார்த்தி நடித்த அலெக்ஸ் பாண்டியன் படத்தைத் தயாரித்ததோடு மட்டுமல்லாமல் கேடி பில்லா கில்லாடி ரங்கா, சூது கவ்வும் ஆகிய திரைப்படங்களின் விநியோகத்தையும் பார்த்துக் கொண்டார். கார்த்தியின் நடிப்பில் ஆல் இன் ஆல் அழகு ராஜா(2013), பிரியாணி(2013), மெட்ராஸ்(2014) மற்றும் கொம்பன்(2015) ஆகிய திரைப்படங்களையும் தயாரித்தார்.
# எஸ். ஆர். பிரபு

## தொழில் வாழ்க்கை

### ட்ரீம் வாரியர் பிக்சர்ஸ் (2010 முதல் தற்போது வரை)

எஸ். ஆர். பிரபு தனது சகோதரர் எஸ். ஆர். பிரகாஷ் பாபுவுடன் இணைந்து ட்ரீம் வாரியர் பிக்சர்ஸ் என்ற ஒரு புதிய படத்தயாரிப்பு நிறுவனத்தை நிறுவினார். இந்நிறுவனத்தின் முதல் தயாரிப்பு கார்த்தி மற்றும் பிரனிதா நடிப்பில் உருவான சகுனி(2012) திரைப்படமாகும். இத்திரைப்படம் வசூல்ரீதியாக வெற்றி பெற்றது. தொடக்கத்தில் சலீம் கவுஸை வில்லனாக வைத்து எடுத்த பகுதி திருப்தியாக இல்லாததால், பிரகாஷ் ராஜை வில்லனாக வைத்து படமானது மீண்டும் எடுக்கப்பட்டது. சகுனிக்குப் பிறகு 2016 ஆம் ஆண்டில் கார்த்தியின் தொழில் வாழ்வில் அதிக செலவினத்தில் எடுக்கப்பட்ட காஷ்மோரா இவர்களின் இரண்டாவது தயாரிப்பாக இருந்தது. இத்திரைப்படத்தில் கார்த்தி, நயன்தாரா, ஸ்ரீ திவ்யா, விவேக் ஆகியோர் நடித்திருந்தனர். இத்திரைப்படம் இயக்குநர் கோகுலால் எடுக்கப்பட்ட நகைச்சுவை கலந்த திகில் படமாக வந்தது. இயக்குநர் கோகுல் இதற்குத்தானே ஆசைப்பட்டாய் பாலகுமாரா என்ற திரைப்படத்தை இயக்கியவர் ஆவார். காஷ்மோரா திரைப்படத்திற்கு சந்தோஷ் நாராயணன் இசையமைத்திருந்தார்.இந்நிறுவனத்தின் அடுத்த படமாக 2016 ஆம் ஆண்டு வெளியான ஜோக்கர் திரைப்படம் இருந்தது. இத்திரைப்படத்தை முன்னதாக குக்கூ திரைப்படத்தை இயக்கிய ராஜு முருகன் இயக்கியிருந்தார். ஜோக்கர் படத்தில் முதன்மைக் கதாபாத்திரத்தில் குரு சோமசுந்தரம் நடித்திருந்தார். இத்திரைப்படம் கிராமப்புற வீடுகளுக்கு கழிப்பறையின் அவசியத்தை வலியுறுத்தியது. இந்தியப் பிரதமர் நரேந்திர மோடி இதே கருத்தை வலியுறுத்தி வந்த நேரமாதலால் இத்திரைப்படத்தை பிரதமர் பார்க்க வேண்டும் என்ற கருத்தினை ஊடகங்கள் கேட்டுக்கொண்டன. இத்திரைப்படத்தின் முக்கியக் கதாபாத்திரம் தன்னை இந்தியாவின் குடியரசுத் தலைவராக கற்பிதம் செய்து கொண்டிருப்பதாக அமைந்திருந்தது.*ஜோக்கர்* தனக்குள் இருக்கும் மாறுபட்ட பக்கத்தைக் கண்டறிய உதவியதாக குரு சோமசுந்தரம் தெரிவித்தார். தமிழ்த் திரையுலகின் உச்ச நட்சத்திரம் ரஜினிகாந்த் ஜோக்கர் படக்குழுவினரைப் பாராட்டினார். இத்திரைப்படம் ஆனந்த விகடன் பத்திரிக்கையால் வழங்கப்பட்ட விருதுகளில் சிறந்த வசனம், சிறந்த தயாரிப்பு மற்றும் சில விருதுகளையும் பெற்றது. இந்நிறுவனம் அருண் பிரபு இயக்கத்தில் அருவி என்ற திரைப்படத்தைத் தயாரித்தது. இத்திரைப்படத்தின் முக்கியக் கதாபாத்திரத்தில் நடிப்பதற்கு சமூக ஊடகங்கள் வாயிலாக நடிகையைத் தேடினர். சூன் 2016 இல் சாங்காயில் நடைபெற்ற சர்வதேசத் திரைப்பட விழாவில் இத்திரைப்படம் பங்குபெற்றது. இத்திரைப்படத் தயாரிப்பாளர் எஸ். ஆர். பிரபு தங்கள் நிறுவனத் தயாரிப்பில் வெளியான சிறந்த படங்களுள் அருவி திரைப்படமும் சேர்ந்துள்ளதற்காக பெருமைப்படுவதாகத் தெரிவித்தார். அருவி திரைப்படம் தயாரிப்பில் இருக்கும் போதே இயக்குநராக ஞானவேல் அறிமுகமான கூட்டத்தில் ஒருவன் என்ற படத்தின் தயாரிப்புப் பணிகளும் நடைபெற்றது. இத்திரைப்படத்தில் அசோக் செல்வன் மற்றும் பிரியா ஆனந்து ஆகியோர் முன்னணி கதாபாத்திரங்களில் நடித்தனர்.
காஷ்மோரா, அருவி, கூட்டத்தில் ஒருவன் ஆகிய திரைப்படங்களுக்குப் பிறகு கார்த்தியின் 16 ஆவது திரைப்படமான தீரன் அதிகாரம் ஒன்று, சூர்யாவின் 36 ஆவது திரைப்படம் ஆகியவற்றின் வேலைகளை இந்நிறுவனம் தொடங்கியது.
# தாமிர(II) புரோமைடு

## தயாரிப்பு

காப்பர் ஆக்சைடுடன் ஐதரோபுரோமிக் அமிலம் வினைபுரிவதால் தாமிர(II) புரோமைடு உருவாகிறது .
:CuO + 2HBr → CuBr<sub>2</sub> + H<sub>2</sub>O.
# தாமிர(II) புரோமைடு

## தூய்மையாக்கல்

நீரிலிருந்து மறு படிகமாக்கல் முறையில் தாமிர(II) புரோமைடு தூய்மையாக்கப்படுகிறது. எஞ்சியிருக்கும் தாமிரபுரோமைடை வடிகட்டி வெற்றிடத்தில் செறிவூட்டப்படுகிறது. பின்னர் இவ்விளைபொருள் பாசுபரசு பென்டாக்சைடைப் பயன்படுத்தி நீர் நீக்கம் செய்யப்படுகிறது.
# தாமிர(II) புரோமைடு

## மூலக்கூற்று மற்றும் படிகக் கட்டமைப்பு

திண்மநிலையில் சமதள CuBr4 அலகுகள் எதிர் திசையில் இணைக்கப்பட்டு உருவாகும் சங்கிலிகளுடன் பல்லுருவக் கட்டமைப்பைக் கொண்டுள்ளது. ஒற்றை சரிவச்சுக் கட்டமைப்பும், a = 714 பைக்கோமீட்டர், b = 346 பைக்கோமீட்டர் c = 718 பைக்கோமீட்டர் e ß = 121° 15' என்ற அளபுரு மாறிலிகளுடன் கூடிய C2/எம் இடக்குழுவும் இக்கட்டமைப்பில் உள்ளன. வாயு நிலையின் உயர் வெப்பநிலையில் CuBr2 இன் ஒற்றை அலகுகள் காணப்படுகின்றன.
# தாமிர(II) புரோமைடு

## வினைகள்

குளோரோஃபார்ம் எத்தில் அசிட்டேட்டில் இருக்கும் தாமிர(II) புரோமைடு கீட்டோன்களுடன் வினைபுரிந்து ஆல்பா-புரோமோ கீட்டோன்களை உருவாக்குகிறது. இவ்விளை பொருளில் இருந்து வழிப்பெறுதி சேர்மங்களை நேரடியாகத் தயாரிக்க முடியும். ஆல்பா-புரோமோ கீட்டோன்களைத் தயாரிப்பதில் இப்பலவகைப்பட்ட தயாரிப்பு முறை ஒரு நேரடியான தயாரிப்பு முறை எனவும் மிகச்சிறந்த தெரிவு முறை எனவும் கருதப்படுகிறது.
என் – பென்டைல் கிளைகோசைடுகளை இருபுரோமினேற்றம் செய்ய CuBr2/LiBr வினைப்பொருள் இணை பயன்படுகிறது. இதன் மூலம் என்–பென்டைல் கிளைக்கோசைடுகளை ஆலோனியம் பிணைப்பு வினையின்போது கிளைகோசில் ஏற்பிகளாக செயல்பட வைக்க இயலும். இதனால் மூலக்கூற்று புரோமினுடன் நேரடி வினைக்கு தடையேற்படுத்தும் ஆல்கீனைல் சர்க்கரைகளிலிருந்து அதிக அளவு டைபுரோமைடுகளைத் தயாரிக்கலாம்.
# தாமிர(II) புரோமைடு

## பயன்கள்

தாமிர(II) புரோமைடு சீரொளி உற்பத்தி செய்யும் துடிப்புள்ள மஞ்சள் மற்றும் பச்சை ஒளி தொல் புண்களுக்கு அளிக்கப்படும் சிகிச்சையில் பயன்படுத்தப்படுகிறதுதோலைப் புத்தாக்கம் செய்யும் சிகிச்சையிலும் தாமிர(II) புரோமைடு பயன்பாடு பயனுள்ளதாக இருக்கிறது.. பரவலாக புகைப்படத் தொழிலில் இச்சேர்மத்தின் கரைசல் பயன்படுத்தப்படுகிறது. ஒர் ஈரமுணரும் வேதிப்பொருளாக ஈரம் காட்டி அட்டைகளில் தாமிர(II) புரோமைடைப் பயன்படுத்தவும் பரிந்துரைக்கப்படுகிறது.
# தாமிர(II) புரோமைடு

## முற்காப்பு

தாமிர(II) புரோமைடை விழுங்க நேரிட்டால் ஆபத்தாகும். மைய நரம்பு மண்டலம், மூளை, கண்கள், கல்லீரல், சிறுநீரகம் போன்றவை இதனால் பாதிக்கப்படும். தோல், கண்கள் மற்றும் சுவாச உறுப்புகளில் எரிச்சலை உண்டாக்கும்.
# எ லெட்டர் டு எ இந்து

** எ லெட்டர் டு எ ஹிந்து (ஒரு இந்துவுக்கு ஒரு கடிதம்) ** என்பது லியோ டால்ஸ்டாய் அவர்களால் தாரக் நாத் தாஸ் அவர்களுக்கு 14 டிசம்பர் 1908ல் எழுதப்பட்ட ஒரு கடிதம்.  
தாரக் நாத் இந்திய விடுதலை போராட்டத்தில் உதவுமாறு டால்ஸ்டாய்க்கு எழுதிய இரண்டு கடிதங்களுக்கு பதிலாக வந்தது தான் இந்த கடிதம். "பிரீ ஹிந்துஸ்தான் (Free Hindustan)" எனும் இந்திய பத்திரிகையில் இந்த கடிதம் வெளியிடப்பட்டது. இந்த கடிதத்தை படித்த காந்திஜி இதை தனது இந்தியன் ஒப்பீனியன் பத்திரிகையில் வெளியிட எண்ணினார். அதற்காக டால்ஸ்டாயிடம் அனுமதி கேட்டு ஒரு கடிதம் எழுதினார். 1909ல் தென் ஆப்பிரிக்காவில் இருந்த காந்தி இந்த கடிதத்தை ஆங்கிலத்தில் இருந்து குஜராத்தியில் மொழிப்பெயர்த்து இந்தியாவுக்கு அனுப்பி வைத்தார். இதுவே பின்னாளில் காந்தி திருக்குறளை சிறையில் இருக்கும் பொழுது படிக்க காரணம்.
# வரிக் கழுதைப்புலி

**வரிக் கழுதைப்புலி** (*striped hyena, கையீனா கையீனா*) என்பது வட ஆப்பிரிக்கா, கிழக்கு ஆசியா, மத்திய கிழக்கு நாடுகள், காகசஸ், மத்திய ஆசியா, இந்திய துணைக் கண்டம் ஆகிய பகுதிகளில் காணப்படும் ஒரு விலங்காகும். இது வேகமாக அழிந்து வரக்கூடிய இனமாக பன்னாட்டு இயற்கைப் பாதுகாப்பு சங்கத்தினால் வகைப்படுத்தப்பட்டுள்ளது. உலக அளவில் பரந்து காணப்படும் இவ்வகை விலங்குகள் தற்செயலாகவோ, வேண்டுமென்றோ தொடர் துன்புறுத்துதலுக்கு ஆளாகின்றன. மேலும், இதன் அடுத்தடுத்த தலைமுறைகளில் 10 சதவிகித விலங்குகள் தொடர்ச்சியான அழிவாய்ப்பை நோக்கி சென்றுகொண்டுள்ளது எனத்தெரிய வருகிறது. இழந்த சில பாலூட்டியின் குணங்களை பழமை மாறாமல் அப்படியே கொண்டுள்ளது. மிகச்சிறிய தலையைக் கொண்ட இவைகள் ஒவ்வொன்றும் உணவுக்காக தனித்தனியே விலங்குகளை வேட்டையாடும் குணத்தை கொண்டிருக்கும். மிக அரிதான நிகழ்வுகளிலேயே மனிதர்கள் மீது இதன் தாக்குதல் இருக்கும். கோடிட்ட கழுதைப்புலி என்பது ஒரு இணையுடனே வாழும் விலங்காகும். ஆண் மற்றும் பெண் கழுதைப்புலிகள் தங்கள் குட்டிகளை வளர்ப்பதில் ஒன்றுக்கொன்று உதவிக்கொள்கின்றன. கோடிட்ட கழுதைப்புலிகள் பொதுவாக முழுமையான இருட்டில் மட்டுமே தன்னை வெளிப்படுத்திக்கொள்ளும். சூரிய உதயத்திற்கு முன்பு மீண்டும் அதன் குகைக்குள் சென்று விடும். பொதுவாக இறந்த அல்லது சாகும் தருவாயிலுள்ள விலங்குகளையே உணவாகக் கொண்டாலும் மிகப்பெரிய விலங்குகளுடனான போட்டியில் தனித்தே போராடும்.  
மத்திய கிழக்கு மற்றும் ஆசிய நாடுகளின் உட்புறங்களிலும் கோடிட்ட கழுதைப்புலிகள் முக்கியத்துவம் வாய்ந்ததாக உள்ளது. சில பகுதிகளில், இவற்றின் குரல் மற்றும் உடல் பாகங்களைப் பற்றி பல மாயாஜால கதைகள் உலாவுகின்றன.  
மேலும் இவ்விலங்கினைப் பற்றி "செபுஉவா" அல்லது "சிவோவா" என எபிரெய விவிலியத்தில் குறிப்புகள் காணப்படுகிறது, இருப்பினும் ஆங்கில மொழிபெயர்ப்பு செய்யப்பட்ட பைபிள்களில் இக்குறிப்புகள் காணப்படவில்லை. பண்டைய கிரேக்கர்கள் இதை "க்ளானோஸ்" மற்றும் "இனா- ஹைனா" என்று குறிப்பிடுவது தெரிய வருகிறது. மேலும் அனத்தோலியா பகுதியின் ஏஜீயான் கடற்பிரதேசங்களிலும் இதைப் பற்றிய தகவல்கள் அறிய வருகின்றன.
# மாப்பிள்ளை (2011 திரைப்படம்)

***மாப்பிள்ளை*** 2011 இல் வெளிவந்த தமிழ் காதல், நகைச்சுவை திரைப்படம். இப்படத்தை இயக்கியவர் சுராஜ். இப்படத்தில் தனுஷ் மருமகனாகவும், மனிஷா கொய்ராலா மாமியாராகவும் மற்றும் ஹன்சிகா மோட்வானி மகளாகவும் நடித்துள்ளனர். இந்தத் திரைப்படம் 1989 ஆம் ஆண்டு வெளியான அதே பெயருடைய படத்தின் மறுவுருவாக்கம் ஆகும். சன் பிக்சர்ஸ் விநியோகித்தது, இது ஏப்ரல் 8, 2011 இல் வெளியிடப்பட்டது. இப்படம் வெற்றிகரமாக திரையரங்குகளில் ஓடியது.
# மாப்பிள்ளை (2011 திரைப்படம்)

## கதை

சரவணன் (தனுஷ் (நடிகர்)) அனைவருக்கும் நல்லது செய்யும் மென்மையான குணம் கொண்டவன். அவனை அவ்வூரிலுள்ள அனைவரும் விரும்புகின்றனர். அப் பகுதியில் வசிக்கும் சின்னா (விவேக்) நடிகை நமீதாவின் தீவீர ரசிகன். இவ்விருவரும் காயத்ரியை (ஹன்சிகா மோட்வானி), விரும்புகின்றனர். காயத்ரி, தொழிலதிபர் ராஜேஸ்வரியின் (மனிஷா கொய்ராலா மகள். சின்னா பலமுறை முயன்றும் காயத்ரியுடன் நெருக்கமாகப் பழக முடியவில்லை. இதற்கிடையில் காயத்ரி, தன்னை ஒரு விபத்தில் இருந்து காப்பாற்றிய சரவண்ன் மீது காதல் கொள்கிறாள். இதையறிந்த ராஜேஸ்வரி இருவருக்கும் திருமணம் செய்து வைக்கிறாள்.
ஏனெனில் தனக்கு அடங்கி, தான் சொல்லும் வேலைகளைச் செய்ய ஒரு மருமகன் வேண்டும் என நினைத்ததே காரணமாகும். பின்னர் சரவணனுடைய பின்னணி அறிந்து அதிர்ச்சியடைகிறாள். சரவணன் ஒரு முரடன் என்பதை அறிந்து மகளிடமிருந்து பிரிக்க நினைக்கிறாள். அவனைத் தடுப்பதற்காக செய்யும் வேலைகளை
எல்லாம் சரவணன் எளிதில் சமாளிக்கிறான். இறுதியில் சரவணன் ராஜேஸ்வரி தனது பெற்றோரை (பட்டிமன்றம் ராஜா மற்றும் ஸ்ரீரஞ்சனி]]) அவமதித்ததை அறிகிறான். அதனால் கோபமடைந்து ராஜேஸ்வரியை பழி வாங்குவதற்காக சில ஏற்பாடுகளை ராஜேஸ்வரியின் சோதிடர் (மனோபாலா) மூலம் செய்கிறான். பின்னர் நடக்கும் சம்பவங்கள் கதையின் முடிவாகிறது.
# மாப்பிள்ளை (2011 திரைப்படம்)

## நடிப்பு

- தனுஷ் (நடிகர்) - சரவணன்
- ஹன்சிகா மோட்வானி - காயத்ரி
- மனிஷா கொய்ராலா - ராஜேஸ்வரி
- விவேக் - சின்னா / ஜேம்ஸ் பாண்டியன் / யூத்
- பட்டிமன்றம் ராஜா - சரவணனின் தந்தை
- ஸ்ரீரஞ்சனி - சரவணனின் தாய்
- மருத்துவர் சர்மிளா - சரவணனின் சகோதரி
- ஆஷிஷ் வித்யார்த்தி - தேவராஜ்
- சத்யன் (தமிழ் நடிகர்) - சின்னாவின் நண்பன்
- மனோபாலா - ராஜேஸ்வரியின் சோதிடர்
- சிட்டி பாபு - ராஜேஸ்வரியின் காரியதரிசி
- மதன் பாப் - ராஜேஸ்வரியின் உதவியாளர்.
- தியாகு - சின்னாவின் உதவியாளர்
- தண்டபாணி (நடிகர்) - தொழிலதிபர்
- வையாபுரி (நடிகர்)
- ஆர்யன்
- பாபா பாஸ்கர் ( "ஒன்னு ரெண்டு" பாடலில் சிறப்புத் தோற்றம்)
# மாப்பிள்ளை (2011 திரைப்படம்)

## வரவேற்பு

இத் திரைப்படம் "மாயாஜால்" திரையரங்கில் ஒரு நாளில் 33 காட்சிகளாக திரையிடப்பட்டு அந்த வார இறுதியில் 15.35 இலட்சம் ரூபாய் வசூலை ஈட்டியது. சென்னையில் இத் திரைப்படம் வெளிவந்து முதல் மூன்று வார வருவாய் ரூபாய் 4.12 கோடியாகும்.
மேலும் இணைய தளங்களிலும் இப் படம் வரவேற்பை பெற்றுள்ளது.
# மாப்பிள்ளை (2011 திரைப்படம்)

## இசை

இப் படத்திற்கு இசை அமைத்தவர் மணிசர்மா. இசை வெளியீட்டு விழா மார்ச்சு 11, 2011இல் காமராஜர் அரங்கத்தில் நடைபெற்றது. ஜெயம் ரவி மற்றும் பரத் சிறப்பு விருந்தினராக கலந்து கொண்டனர். இது சன் தொலைக்காட்சியில் மார்ச்சு 27, 2011இல் ஒளிபரப்பப்பட்டது. "சோனி மியூசிக் இந்தியா" இதை சந்தைப்படுத்தியது.
# வி. ஏ. செல்லப்பா

**வி. ஏ. செல்லப்பா** பழம்பெரும் தமிழ்த் திரைப்பட நடிகர் ஆவார். இவர், 1930 - 1960 கால கட்டத்தில் தமிழ்த் திரைப்படங்களில் நடித்தார்.
# வி. ஏ. செல்லப்பா

## நடித்த திரைப்படங்கள்

1. திரௌபதி வஸ்திராபகரணம் (1934)
1. கோவலன் (1934)
1. ஹரிச்சந்திரா (1935)
1. குலேபகாவலி (1935)
1. லலிதாங்கி (1935)
1. வசந்தசேனா (1936)
1. தர்மபத்தினி (1936) 
1. தட்சயக்ஞம் (1938) 
1. மதுரை வீரன் (1939)
1. பக்த குமணன்  (1939)
1. தமிழ்த் தாய் (1940)
1. கிருஷ்ணகுமார் (1941)
1. தமிழறியும் பெருமாள் (1942)
1. காரைக்கால் அம்மையார் (1943) - கடவுள் சிவன் கதைப்பாத்திரம்
1. ஆரவல்லி சூரவல்லி (1943)
1. பக்த ஹனுமான் (1944)
1. பரஞ்சோதி (1945)
1. தெய்வ நீதி (1947) - பாண்டிய மன்னன் கதைப்பாத்திரம்
1. ஸ்ரீ ஆண்டாள் (1948)
1. மாரியம்மன் (1948)
# குப்பட்டி

**குப்பட்டி** (Kuppatti) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், உட்பட்ட ஒரு வருவாய் கிராமம் ஆகும். இந்த ஊரானது குப்பட்டி ஊராட்சிக்கு உட்பட்டது.
# குப்பட்டி

## மக்கள் வகைப்பாடு

இவ்வூரானது மாவட்டத் தலைநகரான கிருஷ்ணகிரியில் இருந்து 70 கி.மீ. தொலைவிலும், வட்டத் தலைநகரான தேன்கனிக்கோட்டையில் இருந்து 13 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 714 வீடுகள் உள்ளன. கிராமத்தின் மொத்த மக்கள் தொகையானது 2,645 ஆகும். இதில் ஆண்கள் எண்ணிக்கை 1,388, பெண்களின் எண்ணிக்கை 1,257 என உள்ளது.
# குப்பட்டி

## வழிபாட்டுத் தலங்கள்

நாகசந்திரன் மாரியம்மன் கோயில்
# மாடக்கல்

**மாடக்கல்** (*Madakkal*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரானது மாடக்கல் ஊராட்சிக்கு உட்பட்டது.
# மாடக்கல்

## மக்கள் வகைப்பாடு

இவ்வூரானது மாவட்டத் தலைநகரான கிருஷ்ணகிரியில் இருந்து 72 கி.மீ. தொலைவிலும், தளியில் இருந்து 21 கி.மீ. தொலைவிலும், மாநிலத் தலைநகரான சென்னையில் இருந்து 339 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1175 வீடுகள் உள்ளன. கிராமத்தின் மொத்த மக்கள் தொகையானது 5383 ஆகும். இதில் ஆண்கள் எண்ணிக்கை 2819 (52.4 %), பெண்களின் எண்ணிக்கை 2564 (47.6 %) என உள்ளது.
# காஷிபாய்

<nowiki/>  
**காஷிபாய்** (Kashibai) முதல் பாஜிராவின் முதல் மனைவியாவார். பாஜிராவ் 5ம் மராட்டிய சத்ரபதி சாகுஜியின் தளபதியும் பேஷ்வாவும் ஆவார். காசிபாய்க்கு பாலாஜி பாஜிராவ் மற்றும் இரகுநாத் ராவோ உட்பட 4 பிள்ளைகள் உண்டு. 1740 ஆம் ஆண்டு பாஜிராவின் மரணத்தின் பின் பாலாஜி பேஷ்வா பதவிக்கு நியமிக்கப்பட்டார். அதேபோல் பாஜிராவின் மரணத்தின் பின்னர் பாஜிராவின் இரண்டாம் மனைவி மஸ்தானியின் புதல்வனான சம்ஷேர் பகதூரை வளர்த்து வந்தார்.
# காஷிபாய்

## குடும்பம்

இவரின் பெற்றோரின் பெயர் மகத்ஜி கிருஷ்ணா ஜோஷி மற்றும் சியுபாய் ஆகும். காஷிபாய் சாஸ் எனும் ஊரில் வங்கியாளர் குடும்பத்தைச் சேர்ந்த செல்வந்தர் ஆவார். காஷிபாய் செல்லமாக *லாடுபாய்* என அழைக்கப்பட்டார். இவர் பிறந்து வளர்ந்த ஊரான சாஸ்காமன் கிராமம் புனேவிற்கு 70 கிலோமீட்டர் தொலைவில் அமைந்திருந்தது.  
இவருடைய தந்தையின் சொந்த ஊர் இரத்னகிரியில் உள்ள இரால்சூர் ஆகும். பின்னர் இவர் சாஸ்காமனுக்கு குடிபெயர்ந்தார். இவரின் தந்தை வசதிபடைத்த வட்டிக் கடைகாரராகவும் மராட்டிய இராச்சியத்தின் கல்யான் எனுமிடத்தின் சுபேதராகவும் இருந்தார். இவ்வாறான காரணிகளே பாஜிராவையும் காஷிபாயையும் ஒன்று சேர்ப்பதற்கு பெரிதும் உதவின..மகாதாஜி சிந்தியா மராட்டியப் பேரரசர் சத்ரபதி ஷாகுவிற்கு ஏற்பட்ட பல சிரமங்களின் போது உதவியிருந்தார்; இதனால் அவர் மராட்டிய பேரரசின் பொருளாளராகவும் நியமிக்கப்பட்டிருந்தார்.. மேலும் காஷிபாய்க்கு *கிருஷ்ணராவோ சாஸ்கர்* எனும் சகோதரனும் உண்டு. வரலாற்று ஆசிரியர் பாண்டுரங் பல்கவடேயின் குறிப்பின்படி காஷிபாய் ஒரு அமைதியானவராகவும் மென்மையாக பேசக்கூடியவராகவும் மேலும் வீக்கத்தினால் பாதிக்கப்பட்டு இருந்ததாகவும் கூறப்படுகிறது.
# காஷிபாய்

## திருமண வாழ்வு

1720ம் ஆண்டு பங்குனி மாதம் 11ம் திகதி சஸ்வத் எனும் இடத்தில் நடந்த குடும்ப நிகழ்வொன்றில் காஷிபாய் பாஜிராவை திருமணம் செய்தார். திருமணமானது மகிழ்ச்சிதரமானதாகவும் இயற்கையான குடும்ப கலாச்சாரத்தின் அடிப்படையிலும் அமைந்திருந்தது. பாஜிராவ் தனது மனைவியை காதலுடனும் மரியாதையுடனும் நடத்தினார்.  
காஷிபாய்க்கும் பாஜிராவிற்கும் 4 புதல்வர்கள் இருந்தனர். 1721ம் ஆண்டு பாலாஜி பாஜிராவ் பிறந்தார். இவர் 1740 ம் ஆண்டு பாஜிராவின் மரணத்தை அடுத்து பேஷ்வா பதவிக்கு நியமிக்கப்பட்டார். இரண்டாவது மகன் இராமச்சந்திரா இளமையிலே இறந்தார். 4ம் மகன் ஜனார்த்தனும் இளமையிலே இறந்தபின் 1773-1774 ம் ஆண்டு காலப்பகுதியில் 3வது மகன் இரகுநாத் ராவோ பேஷ்வா பதவி வகித்தான். பேஷ்வா குடும்பத்தின் ஆண்கள் பெரும்பாலும் போர்க்களத்தில் பங்குகொள்ளாமல் இருந்தனர். காஷிபாய், பேரரசின் குறிப்பாக புனேவின் அனறாட நிகழ்வுகளை நிர்வகித்தார்.  
பாஜிராவ் புந்தேல்கண்டின் அரசரான சத்ரசாலின் மகளான மஸ்தானியை இரண்டாவதாக மணந்தார். மஸ்தானி இஸ்லாமிய மதத்தவராவார். இத்திருமணம் அரசியல் நோக்கம் கொண்டதாயினும் பாஜிராவ் அனைத்து தடைகளையும் தாண்டி சத்ரசால் அரசரின் வேண்டுகோளை ஏற்றுக்கொண்டார்.  
எவ்வாறெனினும் இவரது குடும்பம் இத்திருமணத்தை ஏற்றுக்கொள்ளவில்லை. இதனால் மஸ்தானிக்கு வீட்டில் எந்தவிதமான உரிமைகளும் வழங்கப்படவில்லை.. வரலாற்றாசிரியர் பாண்டுரங் பல்கவடேயின் வரலாற்று ஆதாரங்களிலிருந்து தொகுக்கப்பட்ட குறிப்பின்படி காஷிபாய் மஸ்தானியை பாஜிராவின் இரண்டாவது மனைவியாக ஏற்றுக்கொண்டார் எனக் கூறப்படுகிறது. ஆயினும் அவருடைய மாமியாரான இராதாபாய் மற்றும் மைத்துனர் சிமாஜி அப்பாவை எதிர்த்து காஷிபாயால் எதுவும் செய்ய முடியவில்லை. 18ம் நூற்றாண்டின் காலப்பகுதியில் இந்தியப் பெண்களால் முக்கியமான விடயங்களில் தலையிட அனுமதியில்லை.  
பாஜிராவிற்கும் மஸ்தானிக்கும் இடைப்பட்ட உறவின் காரணமாக புனேவின் பிராமணர்கள் பேஷ்வா குடும்பத்தை புறக்கணித்தனர். இப்பிரச்சினையைத் தீர்ப்பதற்கு 1740ம் ஆண்டுக்கு முற்பட்ட காலப்பகுதியில் சிமாஜி அப்பா மற்றும் நானாசகேப் ஆகிய இருவரும் இவர்களை பிரிக்க முற்பட்டார்கள்.
# காஷிபாய்

## பாஜிராவின் மரணம்

பாஜிராவ் படையெடுப்பிற்காக புனேவைவிட்டு வெளியேறியபின் மஸ்தானி வீட்டு தடுப்புக்காவலில் வைக்கப்பட்டிருந்தார். பாஜிராவின் உடல்நிலை மோசமாக இருந்தபோது மஸ்தானியை விடுவிக்கும்படியும், பாஜிராவை பார்க்க அனுமதிக்கும்படியும், நானாசாகப்பிடம் சிமாஜி கேட்டுக்கொண்டார். இருப்பினும் நானா சாகேப் மஸ்தானிக்குப் பதில் காஷியை அனுப்பிவைத்தான். பாஜிராவின் இறுதி காலகட்டத்தில் காஷிபாய் ஒரு விசுவாசமான மற்றும் நல்ல மனைவியாக சேவைபுரிந்தார் என்று கூறப்படுகின்றது. பாஜிராவின் இறுதிச் சடங்குகளை காஷிபாய் மற்றும் அவரது மகன் ஜனார்த்தன் ஆகியோர் நடத்தினர்.
# பன்னா இராச்சியம்

மற்றும் மராத்திய பேஷ்வா பாஜிராவ்]]  
**பன்னா இராச்சியம்**, இந்தியாவின் தற்கால மத்தியப் பிரதேச மாநிலத்தின், புந்தேல்கண்ட் பகுதியில் உள்ள பன்னா மாவட்டப் பகுதிகளை உள்ளடக்கியது பன்னா இராச்சியம்.  
1901ல் புந்தேல்கண்ட் பகுதியில் 6724 சதுர கி.மீ. பரப்பு கொண்டிருந்த பன்னா இராச்சியத்தில் 1,008 கிராமங்கள் இருந்தது. பன்னா இராச்சியத்தின் தலைநகரமாக பன்னா நகரம் இருந்தது.
# பன்னா இராச்சியம்

## வரலாறு

சந்தேல இராசபுத்திர குல மன்னர் சத்திரசால், மராத்திய பேஷ்வா பாஜிராவ் உதவியுடன் முகலாயப் பேரரசுக்கு எதிராக கிளர்ச்சி செய்து, 1731-இல் பன்னா இராச்சியத்தை நிறுவினார்.  
பன்னா இராச்சிய மன்னர் சத்திரசால் 1732-இல் மறைவிற்குப் பின், பன்னா இராச்சியம், அவரது மகன்களுக்கிடையே பிரித்து வழங்கப்பட்டது. மேலும் இராச்சியத்தின் மூன்றில் ஒரு பங்கு, சத்திரசாலின் மகளான மஸ்தானியை மணந்த மராத்திய பேஷ்வா பாஜிராவுக்கு வழங்கப்பட்டது.  
மராத்தியப் பேரரசில் சிற்றரசாக இருந்த பன்னா இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பன்னா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் மத்திய இந்திய முகமையில் கீழ் செயல்பட்டது. பன்னா இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.  
இந்தியப் பிரிவினைக்கு பின்னர், 1 சனவரி 1950-இல் பன்னா இராச்சியம், இந்தியாவின் விந்தியப் பிரதேசம் மாநிலத்துடன் இணைக்கப்பட்டு, பன்னா மாவட்டமாக மாறியது. இந்தியாவை மொழிவாரி மாநிலங்களாக பிரிக்கப்பட்ட போது, 1 நவம்பர் 1956-இல் விந்தியப் பிரதேசம், மத்தியப் பிரதேச மாநிலத்துடன் இணைக்கப்பட்டது.
# பன்னா இராச்சியம்

## இதனையும் காண்க

- பன்னா மாவட்டம்
- மத்திய இந்திய முகமை
- விந்தியப் பிரதேசம்
- இந்திய மன்னராட்சி அரசுகளின் பட்டியல்
- மஸ்தானி
- சத்திரசால்
# ராமகிரி வாலீசுவரர் கோயில்

**ராமகிரி வாலீசுவரர் கோயில்** ஆந்திரப் பிரதேச மாநிலத்திலுள்ள சித்தூர் மாவட்டத்தில் உள்ள தேவார வைப்புத்தலமாகும்.
# ராமகிரி வாலீசுவரர் கோயில்

## அமைவிடம்

சித்தூர் மாவட்டம் நாகலாபுரத்திற்கு அடுத்து அமைந்துள்ள ராமகிரியில் இக்கோயில் அமைந்துள்ளது. காரியாற்றின் கரையில் உள்ளதால் இவ்வூர் காரிக்கரை என்றும் அழைக்கப்படுகிறது.
# ராமகிரி வாலீசுவரர் கோயில்

## இறைவன்,இறைவி

இங்குள்ள இறைவன் வாலீசுவரர் ஆவார். இறைவி மரகதாம்பாள் ஆவார்.
# ராமகிரி வாலீசுவரர் கோயில்

## பிற சன்னதிகள்

ராஜ கோபுரமில்லாத இக்கோயிலின் முகப்பு வாயிலைக் கடந்து உள்ளே செல்லும்போது இடது புறத்தில் நந்தி தீர்த்தம் உள்ளது. கரையில் விநாயகர் சன்னதி உள்ளது. இறைவி சன்னதி னியாக உள்ளது. கோஷ்டத்தில் தட்சிணாமூர்த்தி, பிரம்மா, துர்க்கை ஆகியோர் உள்ளனர்.
# புங்கனூர் சிவன் கோயில்

**புங்கனூர் சிவன் கோயில்** ஆந்திரப் பிரதேச மாநிலத்திலுள்ள சித்தூர் மாவட்டத்தில் உள்ள தேவார வைப்புத்தலமாகும்.
# புங்கனூர் சிவன் கோயில்

## அமைவிடம்

சித்தூர் மாவட்டத்தில் புங்கனூர் என்னுமிடத்தில் இக்கோயில் அமைந்துள்ளது. இவ்வூர் குக்குடேச்சுரம் என்றும் அழைக்கப்படுகிறது.
# புங்கனூர் சிவன் கோயில்

## திருக்கோழீச்சரம்

கல்வெட்டில் திருக்கோழீச்சரம் என்று குறிப்பிடப்பட்டுள்ளதால் இத்தலம் குக்குடேச்சரம் என்றழைக்கப்படுகிறது.
# புங்கனூர் சிவன் கோயில்

## செல்லும் வழி

சித்தூரிலிருந்து பலமனேர் சென்று அங்கிருந்து மதனபல்லி சாலையில் புங்கனூர் சென்று இக்கோயிலை அடையலாம்.
# சிம்மாச்சலம் திரிபுராந்தகேசுவரர் கோயில்

**சிம்மாச்சலம் திரிபுராந்தகேசுவரர் கோயில்** ஆந்திரப் பிரதேச மாநிலத்திலுள்ள சிம்மாச்சலம் என்னும் மலையில் அமைந்துள்ள தேவார வைப்புத்தலமாகும்.
# சிம்மாச்சலம் திரிபுராந்தகேசுவரர் கோயில்

## அமைவிடம்

விசாகப்பட்டினம் அகில் 18 கி.மீ. தொலைவில் உள்ள சிம்மாச்சலம் மலையின் மீது வராக லட்சுமி நரசிம்மர் கோயிலுக்கு அருகில் இக்கோயில் உள்ளது.
# சிம்மாச்சலம் திரிபுராந்தகேசுவரர் கோயில்

## திரிபுராந்தகம்

இவ்வூர் திரிபுராந்தகம் என்றழைக்கப்படுகிறது.
# சிம்மாச்சலம் திரிபுராந்தகேசுவரர் கோயில்

## சக்தி பீடம்

இத்தலம் சிறந்த சக்தி பீடமாகவும் விளங்குகிறது.
# ஊர் மரியாதை

**ஊர் மரியாதை** 1992 ஆம் ஆண்டு வெளிவந்த தமிழ்த் திரைப்படம். கே.எஸ்.ரவிக்குமார் இயக்கிய இப்படத்தில் சரத்குமார், நெப்போலியன், ஆனந்த், சசிகலா ஆகியோர் நடித்திருந்தனர். இத்திரைப்படத்தை ஆர். பி. சௌத்ரி தயாரித்தார்.
# ஊர் மரியாதை

## கதைச்சுருக்கம்

ரத்தினவேலு (சரத்த்குமார்) கிராமத்தில் மதிப்பு மிக்க நல்ல மனிதர்.வீரபாண்டியன் (நெப்போலியன்) பெண்பித்தராகவும் அனைவராலும் வெறுக்கப்படும் நபராகவும் இருக்கிறார்.  
ரத்தினவேலு தனது சகோதரி மகள் ராசாத்தியை (சசிகலா) விரும்புகிறார் அதே வேளையில் அவரது உறவுப்பெண் காமாட்சி (சிந்து) ரத்தினவேலுவை விரும்புகிறார். இதனிடையில் நகரத்தில் படித்துவிட்டு வீரபாண்டியனின் சகோதரர் கண்ணன் (ஆனந்த்) ஊருக்கு வருகிறார். அவரும் ராசாத்தியை காதலிக்கிறார்.  
இதற்கு முன்பாக, ராசாத்தியின் தந்தை சின்னராஜா (விஜயகுமார்) ஊரில் பட்டயம் கட்டப்பட்டு சிறந்த மனிதராக கவுரவிக்கப்படுகிறார். இது வீரபாண்டியின் தந்தை முத்துபாண்டிக்கு பிடிக்கவில்லை. சின்னராஜாவின் மீது வன்மம் கொண்டு அவரை கொல்ல முயல்கிறார். இருவரும் ஒருவரை ஒருவர் தாக்கிக்கொண்டு இறந்து விடுகின்றனர்.  
கண்ணனுக்கும் ராசாத்திக்கும் உள்ள காதலை அறிந்த ராசாத்தியின் தாய் (ஸ்ரீவித்யா) ரத்தினவேலுவிற்கு ராசாத்தியை மணம் முடிக்கிறார். மறுநாள் கண்ணன் தூக்கிலிடப்பட்ட நிலையில் இறந்துவிடுகிறார். ராசாத்தி அதிர்ச்சி அடைகிறாள். வீரபாண்டியன் ராசாத்தியின் குடும்பத்தின்மீது வன்மம் கொண்டு பழி தீர்க்க நினைக்கிறார், அடுத்து என்ன நடந்தது எனபது படத்தின் உச்சபட்ச காட்சியாகும்.
# ஊர் மரியாதை

## கதைச்சுருக்கம்

#### நடிகர்கள் -பாத்திரங்கள்

- சரத் குமார் -ரத்தினவேலுவாக
- சசிகலா -ராசாத்தியாக
- நெப்போலியன் -வீரபாண்டியனாக
- ஆனந்த் -கண்ணனாக
- ஸ்ரீவித்யா -ராசாத்தியின் அம்மாவாக மேலும் ரத்தினவேலுவின் சகோதரியாக
- சிந்து -காமாட்சியாக
- கவுண்டமணி-மகாதேவனாக
- செந்தில் -உடன் நடிப்போராக
- வி.கோபாலகிருட்டிணன் -ஆறுமுகதேவராக
- டெல்லி கணேஷ் -வீரபாண்டியன் மாமாவாக
- விஜயகுமார்-சின்ன ராஜாவாக (சிறப்புத் தோற்றம் )
- கிட்டி -முத்துபாண்டியாக (சிறப்புத் தோற்றம் )
- குமரிமுத்து
- காந்திமதி-சின்னத்தாயாக
- கே.எஸ்.விஜய லட்சுமி -மஹாதேவன் மனைவியாக
- பிரதீபா
- ஆர்.என்.குமரேசன்
- டைபிஸ்ட் கோபு
- பயில்வான் ரங்கநாதன் -முனியாண்டியாக்
- கே.எஸ்.ரவிக்குமார்-ராக்கப்பனாக
- ராஜவேலு  
##### இசைக்கோர்ப்பு விவரங்கள் :  
- இந்த படத்திற்கு இசை அமைப்பாளர் தேவா இசை அமைத்துள்ளார் .பாடல்களை கவிஞர்.பழனி பாரதி எழுதியுள்ளார் .மொத்தம் ஆறு பாடல்கள்.1992 ஆம் ஆண்டு பாடல்கள் வெளியிடப்பட்டன .
- பாடல்கள் -        பாடியவர்கள்                   ஒலி அலை நீளம்
- 1.எதிர்வீட்டு ஜன்னல் -மலேசியா வாசுதேவன் -            5 .24 நிமிடங்கள்
- 2.கிச்சிலி சம்பா    -எஸ்.பி.பாலசுப்ரமணியம் -கே.எஸ்.சித்ரா - 5.03 நிமிடங்கள்
- 3.மலருது     - கே.எஸ்.சித்ரா -எஸ்.ஏ .ராஜ்குமார்         -4.56 நிமிடங்கள்
- 4.மரியாதை உள்ளவன் -கே.எஸ்.சித்ரா                  -5.05 நிமிடங்கள்
- 5.பளபளங்குது தாளதளங்குது - ஸ்வர்ணலதா -எஸ்.பி.ஷைலஜா -5.08 நிமிடங்கள்
- 6.உன்ன நான் தொட்டதுக்கு -எஸ்.பி.பாலசுப்ரமணியம் -      -4.30 நிமிடங்கள்
# பீமாவரம் சிவன் கோயில்

**பீமாவரம் சிவன் கோயில்** (*Somarama*) ஆந்திரப் பிரதேச மாநிலத்திலுள்ள கோதாவரி மாவட்டத்திலுள்ள தேவார வைப்புத்தலமாகும்.
# பீமாவரம் சிவன் கோயில்

## அமைவிடம்

ராஜமுந்திரியிலிருந்து 50 கி.மீ. தொலைவில் உள்ள பீமாவரத்தில் இக்கோயில் உள்ளது.
# பீமாவரம் சிவன் கோயில்

## பிமீச்சரம்

இவ்வூர் பிமீச்சுரம் என்றும் விவீச்சுரம் என்றும் அழைக்கப்படுகிறது.
# பீமாவரம் சிவன் கோயில்

## பஞ்சஹாரம்

பஞ்சஹாரம் (ஐந்து தோட்டங்கள்) என்று அழைக்கப்படுகின்ற ஐந்து சிவன் கோயில்களில் பீராமவரம் சிவன் கோயிலும் ஒன்றாகும். பிற கோயில்கள் அமராவதி, திராட்சராமம், சாமல் கோட்டை, பீதாபுரம் ஆகிய இடங்களில் உள்ளன. இவ்வூர் தட்சிண கயா என்றும் அழைக்கப்படுகிறது.
# கிராசுமேனைட்டு

**கிராசுமேனைட்டு** (*Grossmanite*) என்பது CaTi<sup>3+</sup>AlSiO<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிராசுமேனைட்டு கனிமம் பைராக்சென் குழு கனிமங்களில் மிகவும் அரிதாகக் கிடைக்கும் கனிமம் என்றும் இக்குழுவைச் சேர்ந்த கனிமங்களில் தைட்டானியம் மிகுந்து காணப்படும் உறுப்பினர் என்றும் கருதப்படுகிறது. டிசுடாரைட்டுடன் (Ti2O3) மூவிணைதிறன் தைட்டானியம் கொண்ட ஒரு தனித்துவமிக்க கனிமமாக கிராசுமேனைட்டு கருதப்படுகிறது. கனிமங்களில் காணப்படும் தைட்டானியம் பொதுவாக பிரத்தியேகமாக நான்கிணைதிறன் கொண்டே அமைந்திருக்கும். தாவிசைட்டு, எசெனைட்டு, குசிரோயிட்டு போன்ற பிற பைராக்சென் குழு கனிமங்களில் கிராசுமேனைட்டு மட்டுமே தைட்டானியம் வரிசையொத்த கனிமமாக உள்ளது. கிராசுமேனைட்டு, டிசுடாரைட்டு இரண்டுமே பிரபலமான ஆலென்டெ என்ற விண்விழ்கல்லில் இருந்து பெறப்பட்டவையாகும்.
# நிர்மலா தேஷ்பாண்டே

**நிர்மலா தேஷ்பாண்டே** (Nirmala Deshpande: 17 அக்டோபர் 1929 – 1 மே 2008) ஓர் இந்தியச் சமூகச் செயல்பாட்டாளரும், காந்தியத் தத்துவங்களைத் தழுவிய காந்தியவாதியுமாவார். தன் வாழ்நாளில் சமூக நல்லிணக்கத்திற்காகவும், பெண்களுக்கான சேவைக்காகவும், பழங்குடியின மக்கள் மற்றும் வாழிடமிழந்தோருக்காகவும் தனது வாழ்க்கையை அர்ப்பணித்தவராவார்.  
நிர்மலா தேஷ்பாண்டே இந்தியாவின் மிக உயரிய இரண்டாவது விருதான பத்ம விபூஷன் விருதினை 2006 இல் பெற்றுள்ளார். இவருடைய இறப்புக்குப் பின் 2010இல் பாக்கிஸ்தான் அரசு இவருக்கு *சித்தாரா இம்தியாஸ்* என்ற விருது வழங்கியது.
# நிர்மலா தேஷ்பாண்டே

## இளமை மற்றும் குடும்பம்

நிர்மலா 1929 ஆம் ஆண்டு அக்டோபர் 19 ஆம் நாள் விமலா-புருஷோத்தம் யஸ்வந்த் தேஷ்பாண்டே இணையருக்கு மகளாய் மகாராஷ்டிராவில் உள்ல நாக்பூரில் பிறந்தார். இவருடைய தந்தை 1962 இல் மராத்திய மொழியில் எழுதிய *அனாமிகாச்சி சிந்தானிக்கா* என்ற நூலுக்காக சாகித்ய அகாதமி விருது பெற்றவராவார்.  
பூனாவில் ஃபெர்குசன் கல்லூரியில் படித்த நிர்மலா நாக்புரில் தனது அரசியல் அறிவியலில் முதுகலைப் பட்டம் பெற்றார். பின்னர் நாக்பூரில் மோரிஸ் கல்லூரியில் அரசியல் அறிவியல் விரிவுரையாளராகப் பணியாற்றினார்.
# நிர்மலா தேஷ்பாண்டே

## சமூகச் செயல்பாடுகள்

நிர்மலா 1952 இல் வினோபா பாவேவின் பூமிதான இயக்கத்தில் இணைந்தார். காந்தியடிகளின் *கிராம இராச்சியம்* என்ற செய்தியை இந்தியா முழுவதும் கொண்டு சேர்ப்பிப்பதற்காக இந்தியாவெங்கும் 40,000 கி.மீ பாத யாத்திரை மேற்கொண்டார். காந்தியக் கொள்கைகளைக் கடைபிடிப்பது என்பது மிகக்கடினம் என நிர்மலா உணர்ந்திருந்த போதும் உண்மையான ஜனநாயகத்திற்கான ஒரே வழி காந்தீயக் கொள்கைகள் தான் என இவர் நம்பினார்.
பஞ்சாப் மற்றும் காஷ்மீரில் வன்முறைகள் உச்சக்கட்டத்தில் இருந்த பொழுது அந்த மாநிலங்களில் நிர்மலா தேஷ்பாண்டே மேற்கொண்ட அமைதிக்கான யாத்திரையால் நாடெங்கிலும் அறியப்பட்டார். 1994 இல் மேற்கொண்ட இவரது அமைதிக்கான நடவடிக்கைகளின் தொடக்க முயற்சியாக, 1996 இல் இந்தியா-பாக்கிஸ்தான் சந்திப்பை ஏற்பாடு செய்தார். இது இவரின் சமூக சேவையின் மிகப்பெரிய சாதனையாகும். சீனாவின் அடக்குமுறைக்கெதிரான திபெத்தியர்களின் கோபமும் அதை நீக்குவதற்கான அமைதி நடவடிக்கையும் மேற்கொள்ள எண்ணினார். 1983-இல் வரலாற்றுச் சிறப்புவாய்ந்த ஹரிஜன் சேவா சங்கத்தில் தலைவராக சேவையாற்றினார். இது அவரின் இறப்புவரை தொடர்ந்தது.பிற சமூக சேவை நிறுவனங்களுடன் இவர் இணைந்து சேவை செய்தார். மேலும் அகிலபாரத ராச்னாட்மக் சமாஜம் என்ற அமைப்பையும் நிறுவினார். 2004 இல் மனித நல்லிணக்கத்திற்கான தேசிய விருதினைப் பெற்றார்.  
2001 இல் பாராளுமன்றத்தைல் தாக்குதல் நடத்திய அப்சல் குரு என்பவருக்காக 2006 இல் நிர்மலா தேஷ்பாண்டே கருணை மணு வழங்கினார். இத்தாக்குதலில் 13 பேர் கொல்லப்பட்டனர் என்பது குறிப்பிடத்தக்கது.  
நிர்மலா தேஷ்பாண்டே தன் வாழ்நாளின் இறுதியில் , ஓர் அமெரிக்க இந்தியரால் ஏற்பாடுசெய்யபட்ட, ஒரு முக்கியத்துவம் வாய்ந்த சுற்றுப்பயணத்தில், ஐக்கிய அமெரிக்காவின் லான்சிங், மிச்சிகன் உள்ளிட்ட பல இடங்களுக்கும் சென்று பார்வையிட்டார்.இவர் தொடர்ந்து இந்தியா பாக்கிஸ்தான் நல்லிணக்கத்திற்காகப் பாடுபட்டார். நிர்மலா தேஷ்பாண்டே இந்திய அரசின் மேலவை உறுப்பினர் ஆவார். இவர் மே 2008 இல் டில்லியில் தனது 79 ஆம் வயதில் உறக்கத்திலேயே இறந்தார்..